CELEX: 62018TN0548
Language: lt
Date: 2018-09-18 00:00:00
Title: Byla T-548/18: 2018 m. rugsėjo 18 d. pareikštas ieškinys byloje Helbert / EUIPO

26.11.2018   
            
            
               LT
            
            
               Europos Sąjungos oficialusis leidinys
            
            
               C 427/85
            
         
      2018 m. rugsėjo 18 d. pareikštas ieškinys byloje Helbert / EUIPO
      
      (Byla T-548/18)
      (2018/C 427/112)
      Proceso kalba: anglų
      
         Šalys
      
      
         Ieškovas: Lars Helbert (Alikantė, Ispanija), atstovaujamas advokato H. Tettenborn
      
         Atsakovė: Europos Sąjungos intelektinės nuosavybės tarnyba (EUIPO)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2017 m. gruodžio 1 d. ir 2018 m. kovo 7 d. bendrojo konkurso EUIPO/AD/01/17 (1) komisijos sprendimą neįtraukti ieškovo į galutinę konkurso laimėtojų duomenų bazę po to, kai 2018 m. birželio 8 d. EUIPO atmetė ieškovo skundą pagal pareigūnų tarnybos nuostatų 90 straipsnio 2 dalį,
               
            
                  —
               
               
                  priteisti iš EUIPO Bendrojo Teismo nuožiūra nustatyto dydžio kompensaciją ieškovui už jo dėl konkurso komisijos sprendimo patirtą moralinę žalą ir
               
            
                  —
               
               
                  priteisti iš EUIPO bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad sudarant konkurso komisiją buvo padaryta pažeidimų ir kad jos sudėtis buvo nepastovi, todėl nebuvo užtikrintas vertinimo nuoseklumas, buvo pažeisti vienodų galimybių, vienodo požiūrio ir vertinimų objektyvumo principai, nesilaikant viešiesiems konkursams taikytinų bendrųjų taisyklių 3.1 ir 2.4 punktų.
               
            
                  2.
               
               
                  Antrasis ieškinio pagrindas grindžiamas tuo, kad konkurso komisija neatliko kandidato lyginamojo vertinimo ir taip pažeidė pareigą laikytis vienodo požiūrio, vienodų galimybių, ir vertinimų objektyvumo principų, kaip numatyta viešiesiems konkursams taikytinų bendrųjų taisyklių 2.4 punkte numatytą.
               
            
                  3.
               
               
                  Trečiasis ieškinio pagrindas grindžiamas tuo, kad vertinant ieškovo pasirodymą per „specialų kompetencijų vertinimu grindžiamą pokalbį“ buvo padaryta akivaizdžių klaidų.
               
            
                  4.
               
               
                  Ketvirtasis ieškinio pagrindas grindžiamas tuo, kad konkurso komisija pažeidė Pranešimą apie konkursą EUIPO/AD/01/17 ir vienodo požiūrio, vienodų galimybių, ir vertinimų objektyvumo principus.
               
            
         (1)  OL C 9 A, 2017, p. 1.